मंडोर उद्यान में युवक की कारस्तानी, लंगूर को जड़ा तमाचा
जोधपुर|मंडाेर उद्यानमें देसी-विदेशी पर्यटकों की चहल-पहल रहती है। यहां लंगूर बड़ी तादाद में हैं। डिस्कवरी सहित कई विदेशी चैनलों और वैज्ञानिकों ने इन लंगूरों पर रिसर्च तक की है। यहां के लंगूर पर्यटकों की ओर से कुछ भी खाने को दिया जाता है तो अपना हाथ आगे बढ़ाकर उनसे खाद्य वस्तुएं ले लेते हैं। एक युवक ने इंसानियत को ताक पर रखते हुए लंगूर को तमाचा जड़ दिया। दोस्तों के साथ घूमने आए इस युवक ने पहले दोस्त से चने मांगे। फिर चने हाथ में लेकर वहां रेलिंग पर बैठे लंगूर की तरफ हाथ आगे बढ़ाया। लंगूर ने भी उस पर भरोसा करते हुए चने लेने के लिए हाथ आगे कर दिया। चने लेकर लंगूर ने जैसे ही खाना शुरू किया, युवक ने फुर्ती से हाथ घुमाते हुए लंगूर के चेहरे पर तमाचा जड़ दिया। लंगूर कुछ समझ नहीं पाया। वह नीचे गिर गया। तमाचा लगाने वाला युवक और उसके दोस्त ठहाके लगा रहे थे। यह वीडियो एक इंग्लिश मीडिया की ऑनलाइन साइट पर वायरल होने के बाद चर्चा में है।
hin_Deva hin_Deva